Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
USA president Joe Biden ja Iisraeli peaminister
Benjamin Netanyahu arutasid võimalusi suhete taastamiseks
Jeruusalemma ja Saudi Araabia Kuningriigi vahel.
Saudi kroonprints Mohammad bin Salman hoiatas,
et kui Iraan saab tuumarelva, on selle sunnitud hankima ka Riyadh.
Iraan hoiatas, et Saudi-Iisraeli suhted
oleksid noahoop selga palestiina rahvale.
Suhete taastamine Iisraeli riigi ja Saudi Araabia Kuningriigi vahel
on vaid aja küsimus.
Iisraeli peaminister Benjamin Netanyahu kohtus eile pärastlõunal
ÜRO peaassamblee raames USA presidendi Joe Biden’iga
esmakordselt pärast seda,
kui moodustas oma praeguse Iisraeli valitsuse umbes 9 kuu eest.
Ehkki Netanyahu ja Biden’i suhteid on viimase ametiastumisest saadik
kirjeldatud kui ’pingelisi’,
nimetas USA president vastastikuste avasõnade käigus
ajakirjanike juuresolekul Netanyahu’t ammuseks sõbraks.
Tere tulemast, mu sõber!
Tänan!
Tere tulemast! Ja loodan, et näeme veel Washingtonis enne aasta lõppu.
Mulle on mällu sööbinud -
ja mul on sinuga olnud palju arutlemist aastate jooksul,
kui kaua see on olnud?
Kes jõuab lugeda!
Loobusin lugemast, kuna tema töötas saatkonnas
ja mina olin esimest aastat senaator.
Ja olime toona mõlemad väga tähtsad.
President Biden kordas veel oma tuntud ütlust
Iisraeli hädavajalikkuse kohta juutide rahvusriigina.
Samuti rõhutas USA president oma soovi Iisraeli lõimumiseks Lähis-Itta,
sh läbi suhete taastamise Saudi Araabia Kuningriigiga,
ja rõhutas ka oma raudkindlat tahet väärata Iraani tuumapürgimused.
Olen seda palju kordi öelnud:
Kui Iisraeli poleks, tuleks see välja mõelda.
Tõesti! See tähendab mh stabiilsema ja jõukama Lähis-Ida loomist,
mis aja jooksul hakkab toimuma, ja läbi ajalooliste algatuste,
mis algatati eelmistes valitsustes,
sh läbi äsjase India, Lähis-Ida ja Euroopa majanduskoridori -
millel on küllap tohutud väljavaated pärast G20 kohtumist Indias -
mis ühendab India ja Euroopa läbi Saudi Araabia, AÜE ja Iisraeli.
Mu meelest on see tähtis.
Täna arutame raskeid küsimusi, nimelt demokraatlike väärtuste hoidmist,
mis on meie partnerluse tuumaks, sh võimude tasakaalu meie süsteemides,
ja läbiräägitava kahe riigi lahenduse kursil püsimist,
ning tagamist, et Iraan ei saaks iial, iial, tuumarelva.
Sest isegi seal, kus meil on lahknevusi,
on minu toetus Iisraelile raudkindel.
Arvan, et ilma Iisraelita poleks ühelgi juudil maailmas turvaline,
et Iisrael on hädavajalik.
President Biden märkis veel, et ehkki on optimist,
on suhete taastamise väljavaated
Iisraeli ja Saudi Araabia Kuningriigi vahel
ilmselt suur muutus lähiajaloos.
Peaminister Netanyahu tõi omakorda esile tänapäeva raskusi ja võimalusi.
Joe, oleme olnud sõbrad - vaatasin järele - üle 40 aasta,
ja meie sõprus on olnud pikk ja võib meile palju anda.
Mul on rõõm sinuga kohtuda!
Arvan, et elame paljutõotaval, kuid ka ohtlikul ajal.
Rääkisid just sellest, mis tõotab palju.
G20 avalduse osas, mille järgi Iisraelist saaks
keskne taristu ühendaja Euroopa, Lähis-Ida ja India vahel,
rõhutas Netanyahu tohutuid võimalusi,
mis kahtlemata tekivad sest mitmepoolsest ettevõtmisest.
G20 kohtumisel, millel sa osalesid ja mida juhtisid,
rääkisid majanduskoridorist, mis tooks kokku Aasia, Lähis-Ida ja Euroopa.
Ja selline koridor teeb Iisraeli
oluliseks sõlmeks teel seninägematule jõukusele,
kuid arvame mõlemad, et sellega võib saavutada veel palju paremat.
Arvan, et teie juhtimise all, hr. president,
saame sõlmida ajaloolise rahu Iisraeli ja Saudi Araabia vahel.
Ja arvan, et selline rahu saadaks palju korda
esiteks Araabia-Iisraeli konflikti lõpetamiseks,
lepituse saavutamiseks islamimaailma ja juudiriigi vahel,
ning edendaks tõelist rahu Iisraeli ja palestiinlaste vahel.
See on meil käeulatuses.
Usun, et koos töötades saame teha ajalugu ning luua parema tuleviku
nii regioonis kui väljaspool.
Ja koos töötades saame ka vastustada jõude,
mis ähvardavad seda tulevikku, iseäranis Iraani.
Hoolimata Washington’i ja Jeruusalemma püsivaist erimeelsusist,
kuidas tuleks vastu astuda Iraani Islamivabariigile
nii Teherani tuumapüüdluste
kui ka globaalsete kuritööde küsimuses,
väljendas Iisraeli peaminister siiski oma tänu USA presidendile
avaliku pühendumuse eest,
et ajatolla režiim ei omandaks massihävitusrelvi.
Hindan, hr. president, teie püsivat toetust,
et Iraan ei saaks tuumarelvavõimekust.
Arvan, et see on ülioluline.
Ja seda meie ühist eesmärki saab parimini saavutada
usutava sõjalise ähvardusega, halvavate sanktsioonidega
ja toetusega Iraani vapratele meestele ja naistele, kes põlgavad seda režiimi
ja on meie tõelised partnerid parema tuleviku heaks.
Peaminister Netanyahu ja president Biden’i kohtumine
kestis umbes tunni.
Pearõhk oli USA püüetel
saavutada ulatuslik lepe Saudi Araabia Kuningriigiga,
mille raames Riyadh taastaks ka suhted Jeruusalemmaga.
Nende kohtumise järel andis Saudi kroonprints Mohammed bin Salman
üsna pea ühe harvadest intervjuudest USA juhtivale kanalile Fox News,
milles märkis, et Riyadh’is puhuvad positiivsed tuuled
suhete sõlmimiseks Iisraeliga.
President Biden’i valitsus tahab selleni jõuda.
Meie jaoks on palestiina küsimus väga oluline.
Peame selle punkti lahendama.
Meil on olnud ja on head kõnelused - vaatame, mida see kaasa toob.
Loodame, et see toob kergendust palestiinlaste ellu
ning toob Iisraeli Lähis-Ida mänguväljakule.
On teateid, et katkestasite kõnelused.
Pole tõsi!
Pole tõsi?
Kui peaksite kirjeldama - kas olete lähedal?
Iga päevaga jõuame lähemale. Tundub, et esmakordselt on tõsi taga.
Vaatame, kuis läheb.
Saudi kroonprintsilt päriti ka Iraani tuumarelvavõimekuse püüete kohta,
samuti seda, kas Saudi Araabia Kuningriik püüaks hankida tuumarelva,
kui Iraan selle saaks.
Oleme mures, kui mistahes riik saab tuumarelva.
See on halb areng.
Kui nemad saavad, peame meiegi saama,
et hoida julgeolekut ja tasakaalu Lähis-Idas - ent me ei taha seda näha.
New York’is aga nimetas Iraani president Ebrahim Raisi
pressikonverentsil ÜRO peaassamblee raames
väljavaateid Iisraeli ja Saudi Araabia suhete paranemiseks
noahoobiks selga palestiina rahvale.
Usume, et regiooni riikide suhted sionistliku režiimiga (Iisraeliga)
on noahoop palestiina rahvale ja vastupanule.
Iraani president käsitles ka oma riigi äsjast otsust saata välja
hulga teenekaid Rahvusvahelise Aatomienergia Agentuuri inspektoreid -
ca kolmandiku kogenuimaist Agentuuri poolt Iraani määratud inspektoreist.
Inspekteerimise osas pole põhimõttelist probleemi.
ja Islamivabariik ei takista inspekteerimist.
Ent kui mingit osa inspektoreist ei usaldata,
siis loomulikult on sel tagajärjed.
Ent teised inspektorid,
keda usaldatakse või kes on usaldusväärsed, võivad inspekteerida.
Tuleb toonitada, et kahes viimases Agentuuri raportis,
mis saadeti selle juhatuse liikmeile ca 2 nädalat tagasi ja mille TV7 hankis,
väljendas Agentuuri peadirektor Rafael Grossi sügavat jahmatust
Islamivabariigi koostöötahte puudumise üle.
Seepeale tegid USA ja 62 muud riiki,
sh kõik EL liikmesriigid, ÜK, Türgi ja Saudi Araabia Kuningriik,
ühisavalduse, milles väljendati muret Iraani koostöötahte puudumise üle
tuumarelva leviku vastaste tagatiste leppe kohustuste osas.
Mh märkis 63 riiki, et viimase kümne kuu vältel
pole Iraan ikka esitanud tehniliselt usutavaid selgitusi
uraani inimtekkeliste osakeste kohta,
mille Agentuur leidis teatamata paikadest Iraanis.
Seetõttu rõhutasid 63 ühisavaldusele allakirjutanut
kollektiivselt pakilist vajadust,
et Iraan selgitaks ja lahendaks need küsimused
Aatomiagentuuri rahuldaval viisil.
Vastuseks vihjas aga president Raisi, et need 63 riiki ja Agentuur ise
valetasid Agentuuri ja Iraani koostöö iseloomu kohta.
Nende lääneriikide seisukoht polnud õige.
Islamivabariik ei taha öelda, et inspekteerimist ei tohi olla.
Seni on koostöö Rahvusvahelise Aatomienergia Agentuuri
ja Iraani Islamivabariigi vahel olnud hea.
Tänan vaatamast TV7 Iisraeli Uudiseid!
Paluge ikka rahu Jeruusalemmale ja päästet Iisraelile.
Olen Jonathan Hessen. Soovin õnnistud õhtut!
Kui Jumal lubab, näeme jälle homme samal ajal.
Tõlge: Sulev Kivastik